cyanic-selkie/wikianc huggingface dataset:
Վլադիմիր Ավրամենկո
Ստեղծագործություններ
Հիմնական աշխատանքներ. «Ռիգայի փողոց» (1960), լինոփորագրությունների շարք` ըստ Տ. Շևչենկոյի «Կոբզարի» (1963), «Ճակատագրական քառասունականներ» (1966), «Հոկտեմբեր» (1969), «Գյուղական առօրյա» (1974), Վ. Չապլինայի «Տատիկի հեքիաթները» (1963), Վ. Բուռնաևսկու «Թևավոր ջոկատ» (1966), Խ. Մուրատովի «Սպիտակ արծիվ» (1967), Գ. Լուչի «Մենք ևս զինվոր ենք» (1971), Լ. Մայսկու «Ես քեզ կգտնեմ, Սիլվա ...» (1971), Մ. Պրիլեզաևայի «Երեք շաբաթ հանգիստ» (1972), Վ. Կանյուկովի «Տուկ-տուկ» (1976), Յու. Վիրյալի «Բադիկների լիճ» (1978) գրքերի ձևավորում։
1958 թվականից մասնակցել է ցուցահանդեսների։ Համառուսական (1967, 1971, 1979), «Մեծ Վոլգա» (1964, 1967, 1970, 1975) զոնալ ցուցահանդեսների մասնակից։ Անհատական ​​ցուցահանդեսներ է ունեցել 1972 (Չեբոկսարի), 1982 (Կռիվոյ Ռոգ), 1992, 2002 և 2012 (Կրիվոյ Ռոգ) թվականներին։
Գրքերի ձևավորման և նկարազարդման, նկարչության, գեղանկարչության, լինոփորագրության վերաբերյալ ուսուցողական օժանդակ նյութերի հեղինակ է։
(1941) Վիլդ
(1941) Վիլդ (Wild), աստերոիդ աստերոիդների գոտու արտաքին մասում։ Հայտնաբերվել է 1931 թվականի հոկտեմբերի 6-ին Կառլ Ռեյնմուտի կողմից Հայդելբերգում ։
Արտաքին հղումներ
Կատեգորիա:1931 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Սյաո (երաժշտական գործիք)
Սյաո, չինական ավանդական երաժշտական փողային փայտե գործիք, հնդկեղեգից պատրաստված ներքին ծայրը փակ երկայնակի ֆլեյտա ։ Օգտագործվում է, որպես սոլո և անսամբլային գործիք ։
Անվանում
Սյաո անվանումն ունի բնաձայնական ծագում և մինչև Տան դինաստիայի ժամանակները (7-10-րդ դդ) դասվում էր պայսյաո բազմափող ֆլեյտային, իսկ ցանկացած միափող ֆլեյտաները կոչվում էին դի ։ 12-րդ դարում լայնակի ֆլեյտաների տարածման հետ մեկտեղ առաջացավ ժամանակակից բաժանումը բազմափող ֆլեյտայի պայսյաոյի վրա, լայնակի՝ դի և երկայնակի՝ սյո ։
Պատմություն
Չինական երկայնակի ֆլեյտայի պատմությունը դեռևս հստակ աղբյուրներ չունի ։ Այսպես, կան կարծիքներ, որ դա աշխարհի հնագույն երաժշտական գործիքներից մեկն է և որ ոսկրից պատրաստված առաջին սյաոն մոտ 7000 տարեկան է ։ Մեկ այլ վկայության համաձայն առաջին սյաոն ի հայտ եկավ միայն Հան դինաստիայի ժամանակ (Մ.թ.ա. 3-րդ դ — Մ.թ. 3-րդ դ) ։
Մ.թ.ա. 14-րդ դարի գուշակման քարերի վրա հիշատակվում են այնպիսի ֆլեյտաներ, ինչպես յան և գուան, մ.թ.ա. 3-2-րդ դդ չինական դասական գրականության մեջ (ինչպես, օրինակ «Չժոուի ծեսերը») հիշատակվում են դին և գուանը ։
Տան դինաստիայի ժամանակաշրջանում տարածված էր ուղղահայաց ֆլեյտա չիբա գուան (կամ պարզապես չիբա)։ Չիբան հետզհետե դադարեցին հիշատակել և հայտնի դարձավ դունսյաո (սյաոյի տարատեսակներից մեկը) ։
Մեր օրեր հասան չիբայի առանձին օրինակներ, քիչ սյաո 16-17-րդ դդ և բավականին մեծաթիվ սյաո 19-րդ դարից ։
Նկարագրություն
Եթե հին ժամանակներում սյաոն կարող էին պատրաստել ոչ միայն հնդկեղեգից, այլ նաև ճենապակուց, ապա հիմա այն հիմնականում պատրաստվում է հնդկեղեգից։ Ֆլեյտայի վերևի հատվածում դեպի ներս թեքված անցք է արվում, որտեղ և կատարողը ուղղում է օդը։ Ի սկզբանե սյաոն միայն 4 մատների անցք ուներ, ավելի ուշ դրանց ավելացան ևս 2՝ 5 տեղակայված են դիմերեսին, իսկ 1՝ բութ մատի համար՝ կողքին։
Սյաոյի երկարությունը կարող է տարբեր լինել և տատանվել 50-75 սմ և ավելի։
Ծանոթագրություններ
Կատեգորիա:Չինական երաժշտական գործիքներ Կատեգորիա:Փողային երաժշտական գործիքներ
Գերմաներեն
Գերմաներեն ([], կրճատ՝ Dt. կամ Dtsch.), արևմտագերմանական լեզու։ Գերմաներեն են խոսում Գերմանիայում, Ավստրիայում, Շվեյցարիայի գերմանական հատվածում, Լիխտենշտայնում, Լյուքսեմբուրգում, Արևելյան Բելգիայում, Հարավային Տիրոլում, Էլզասում և Լոթարինգիայում, ինչպես նաև հյուսիսային Շլեզվիգում։ Բացի այդ գերմաներենը փոքրամասնության լեզու է հանդիսանում եվրոպական և ոչ եվրոպական մի շարք երկրներում, ինչպես օրինակ Ռումինիայում, Հարավաֆրիկյան Հանրապետությունում։ Այն նաև աֆրիկական Նամիբիայի ազգային լեզուն է։
Գերմաներենը առաջացել է բազմաթիվ վերին և ստորին գերմանական բարբառներից և խոսվածքներից, որոնք իրար հետ կապվում են արևմտագերմանական բարբառների տարածման շրջանում։
Գերմանագիտությունը ուսումնասիրում, փաստարկում և տարածում է գերմաներեն լեզուն և գրականությունը իրենց պատմական և ժամանակակից ձևերով։
«Գերմաներեն» եզրույթով այսօր հասկանում ենք միջին և վերին գերմաներեն խոսվածքների հիմքի վրա առաջացած ընդհանուր վերին գերմաներենը (գրական լեզուն)։ Դրան հակառակ՝ գերմանական բարբառային տարածաշրջանի խոսվածքները միայն մասամբ են այս լեզվին նման։
Լյուքսեմբուրգերենը և մնացած շեղված կամ անցումային բարբառները ծագում են տարածաբարբառական տարբերակներից։
Իդիշը, որն առաջացել է միջին վերին գերմաներենից, զարգացել է հիմնականում սլավոնական և եբրայական ազդեցությունների ներքո՝ հետագայում զարգացնելով իր սեփական գրավոր լեզուն։
Սահմանում
Գերմաներեն եզրույթի տակ այսօր հասկանում ենք միջին գերմաներենի բարբառների և վերին գերմաներենի բարբառների հիմքի վրա զարգացած ստանդարտ գերմաներենը, ինչպես նաև մայրցամաքային արևմտագերմանական բարբառները, այս է պատճառը, որ գերմաներենին են պատկանում նաև պատմական հին վերին գերմաներենը և միջին վերին գերմաներենը, ինչպես նաև ավելի նոր առօրյա-խոսակցական և խառնալեզու տարբերակները։
«Գերմաներեն» եզրույթ
«Գերմաներեն» բառը կազմավորվել է հին գերմանական thioda բառից („Volk“, ածական thiodisk, „diutschiu“)։ Այն նշանակում է մոտավորապես՝ «ժողովրդին պատկանող» և վերածվել է Միջին Եվրոպայի գերմանական ցեղերի անվանման։ Այն տարածքը, որտեղ մի միասնական բարբառային համակարգ կազմող այդ լեզվական տարբերակները որպես „deutsch“ էին բնութագրվում, խոսվում էին, հետագայում հոգնակի թվով որպես „diutschiu lant“ և 15-րդ դարից՝ Գերմանիա էր անվանվում։ Այսօր դրա փոխարեն գործածվում է գերմանալեզու տարածաշրջան անվանումը։
Սեփական լեզվի ավելի հին անվանումը՝ «ֆրանկերենը», գրեթե 9-րդ դարից միանշանակ ձևով չի հանդիպվում, քանի որ մի կողմից արևմտաֆրանկական վերնախավը ֆրանսիայի բնակիչների ռոմանական բարբառն էր վերցրել, մյուս կողմից Արևելյան Ֆրանսիան բնակեցված էր ոչ ֆրանկական ցեղերով, ինչպիսիք էին օրինակ ալեմանները, բավարացիները, թյուրինգցիները և սաքսոնները։
Լատինական „theodiscus“ տերմինի («ժողովրդին պատկանող») հիմքում ընկած է արևմտաֆրանկական „theudisk“ բառը, սակայն այն համեմատվում է նաև գոթերեն „thiuda“, հին բարձր գերմաներեն „diot“ («ժողովուրդ»), իսլանդերեն „þjóð“ («ժողովուրդ») բառերի հետ։
Հին վերին գերմաներենի „diutisc“-ը սկսեց այդ ժամանակ միջին լատիներենի „theodiscus“-ին, չնայած այն դեռևս կասկածամտորեն էր օգտագործվում։ Միայն 1090 թվականին (Զիգբուրգ ամրոցի Անո լիդում) „diutisc“ բառը մատնանշել է լեզուն, ժողովրդին և երկիրը․
Հին վերին գերմաներենը իրենց որպես գերմանացի բնութագրող ցեղերից մեզ հասած լեզվի ամենահին գրավոր աղբյուրն է։ Այն միասնական չէր, այլ բաղկացած էր մի շարք բարբառներից։ Միայն 12-րդ դարի կեսերին է մերձհռենոսյան տարածքում զարգանում միջին վերին գերմանական գեղարվեստական գրականության լեզուն, որը մեզ հանդիպում է դասական քաղաքային ասպետական գրականության մեջ։ Պատմական աղբյուրներում 8-րդ դարի ավարտին գերմաներենի համար ավելի հաճախ գործածվում էր ‚lingua theodisca‘ տերմինը։
«Lingua theodisca»-ն գերմաներեն լեզուն էր, որն արտահայտում էր բնակչության միասնականությունը. Կառլոս Մեծը այդ լեզուն հռչակեց պետական լեզու։ Ամենամեծ բարիքը, որ Կառլոս Մեծը գործեց գերմաներենի համար, «գերմաներեն» անվանման գործածումից զատ դրանով դրամահատման թույլատրությունն էր։ Կառլին անհրաժեշտ էր իր կայսրությունում գործածվող գերմանական լեզուների մի միասնական անվանում, ինչպիսին գոյություն ուներ ռոմանական լեզուների դեպքում՝ lingua Romana (rustica)։
«Deutsch» բառի մասին
Այլ գերմանական լեզուներում․ Որոշ ռոմանական լեզուներում․ Բացի այդ․
«Sachsen» բառի մասին
«Sachsen» բառով ի նկատի է առնվում սաքսոնների պատմական ցեղը (այսօր ստորին Սաքսոնիայի տարածաշրջան ). Սակայն իռլանդերենում և ուելսերենում Sasanach կամ Saesneg բառը, որը ծագում է Մեծ Բրիտանիան նվաճած անգլոսաքսոնական ժողովրդի անվանումից, նշանակում է «անգլերեն»։
«*němьcь» բառի մասին
Սլավոնական փոխառված բառեր պարունակող լեզուներում, ինչպես հունգարերենում կամ ղազախերենում, առաջացել են նման հնչող եզրույթներ, ինչպես հունգարերեն német կամ ղազախերեն nemis (неміс)։ Անցյալում ռումիներենում կիրառվում էր սլավոնական լեզուներից փոխառված nemțește եզրույթը, որը այսօր գնալով ավելի շատ է փոխարինվում germană եզրույթով։ Գերմաներենի ներկայումս կիրառվող թարգմանություններն են․ Ավստրիայի գերմանախոս բնակչությանը բնորոշող արաբական an-Nimsā եզրույթը նույնպես փոխառվել է սլավոնական լեզուներից։
«Գերմանացի» ազգանվան օրինակներն են լեհ հեծանվորդ Պրժեմիսլավ Նիեմեչը, սլովակ ֆուտբոլիստ Ադամ Նեմեցը, ավստրիացի իրավաբան Ռայնարդ Նեմեցը, կանացի վերջավորությամբ՝ չեխ գրող Բոժենա Նեմցովան։
«Alamannen» բառի մասին
Ալեմանները արևմտագերմանական մշակույթի կրողներ էին, որոնց տարածքն ընկած էր Վելշլանդի սահմանին (Ֆրանսիա, Իտալիա)։ Alemannisch -ը՝ որպես գերմաներենի բնորոշում, նախևառաջ տարածվել է ֆրանսերենի միջոցով։
«Germanen» բառի մասին
«Germane»-ի կամ «Germania»-ի կիրառումը ավելի նոր իրողություն է, որն առաջացել է Վերածննդի հետևանքով։ Ոչ եվրոպական լեզուների տարածումը կատարվել է հիմնականում անգլերենի միջոցով։
Այբուբեն և գիր
Գերմանական այբուբենի հիմքում ընկած է լատինական այբուբենը։ Կազմված է 26 տառ-նշաններից, որոնցից 6-ը ձայնավոր, 20-ը՝ բաղաձայն։
Պատմություն
Բարձր գերմաներենի պատմությունը հաճախ բաժանվում է լեզվական չորս շրջափուլերի.
Գերմաներենը՝ որպես մայրենի լեզու
1990-ական թթ. սկզբից գերմաներենը որպես մայրենի լեզու գործածող մարդկանց քանակը աճում է ։ Ազգագրությունը մայրենի լեզվով խոսողների համար նշում է ավելի քան 90 միլիոն թիվը։ Այլ տվյալները նույնպես վկայում են 90 միլիոնի մասին, նույնիսկ՝ մինչև 105 ։ Ընդհանուր առմամբ նշվող 97 միլիոնի դեպքում էլ հիմքում ընկած է ներգաղթի փաստը դեպի Գերմանիա, Ավստրիա, Շվեյցարիա, ովքեր գերմաներենը որպես երկրորդ լեզու են գործածում և որոնց լեզվական իրադրության մասին պաշտոնական տվյալները բացակայում են։ Եվրոպական Միության մասին զեկույցում վերջինիս նախկին սահմանների պարագայում (25 անդամ երկրները դեռևս առանց Ռումինիայի, Բուլղարիայի և Խորվաթիայի) 2005 թ. երկու հարցման արդյունքում ներկայացվում է, որ գերմաներենը որպես մայրենի լեզու գործածում է ԵՄ տարածքի բնակչության 18 %-ը։
Եվրոպական Միություն
Գերմաներենը ԵՄ-ի 24 լեզուներից մեկն է և անգլերենի ու ֆրանսերենի հետ մեկտեղ՝ նաև ԵՄ աշխատանքային լեզու. Գերմաներենը ԵՄ-ում որպես մայրենի լեզու գործածվող ամենատարածված լեզուն է։ Ամեն դեպքում՝ Եվրոպական Հանձնաժողովի աշխատակիցների միայն 20 տոկոսն է տիրապետում գերմաներենի գիտելիքների ։
Միացյալ ազգերի կազմակերպություն
ՄԱԿ-ում գերմաներենը աշխատանքային լեզու չէ։ Այլ ոչ աշխատանքային լեզուներից գերմաներենը տարբերվում է նրանով, որ սկսած 1975 թ. ՄԱԿ-ի գերմանական թարգմանությունների ծառայությունը կարևոր փաստաթղթերի համար գերմանական տարբերակներ է ստեղծում։
Ժառանգած, փոխառյալ և օտար բառեր
Ժառանգած բառերը այն բառույթներն են, որոնք հնագույն գերմանական բառապաշարի մի մասն են կազմել և որոնցից զարգացել է ժամանակակից գերմաներենը։ Այս բառերի մի մեծ մասն էլ հին գերմաներենը ժառանգել էր հնդեվրոպական լեզուներից։ Հին ժառանգած բառերի թվին են պատկանում՝ «zwei (երկու), Zaun(ցանկապատ), hundert (հարյուր), Liebe (սեր), Zahn (ատամ), Vieh(խոշոր եղջերավոր անասուն)»։ Փոխառյալ և օտար բառերը չեն պատկանում հին գերմանական բառապաշարին այլ ներթափանցել են գերմաներեն այլ լեզուներից։ Այս բառերի մեծամասնությունը սերում է այլ հնդեվրոպական լեզուներից։ Ի հակադրություն փոխառյալ բառերի՝ պետք է նշել օտարաբանությունները, որոնք օտար են արտասանությամբ կամ գրելաձևով։ Որպես փոխառության օրինակներ լատիներենից ծառայում են՝ «Fenster, Wein, Straße, Ziegel», իսկ Pfaffe, Kirche, Graf, Meter und Thron հին հունական ծագում ունեն։ Գերմաներենը որոշ բառեր փոխառել է եբրայերենից, օրինակ՝ dufte ( טוֹב) oder Pleite ( פלטה)։
Հին հունական ծագման օտարաբանություններ են՝ «Biologie, Theologie, Mathematik, Apotheke, Arktis, Historie, Chronometer, Demokratie» և «Arithmetik»։ Իտալական ծագման օտարաբանություններ են «Bank, Bilanz» և «Melone», ֆրանսերենից՝ «Garderobe, Toilette» և «Pissoir»։
Գերմաներենում բոլոր փոխառություններն այսպես թե այնպես հնդեվրոպական ծագում ունեն։ Այսպես, օրինակ «Bruch» և «Fraktur» բառերը ծագում են նույն հնդեվրոպական բառից։ Այն դեպքում, որբ «Bruch-ը գերմանական ժառանգած բառ է, իսկ «Fraktur» (կամ «Fraktion», «Fragment»)՝ լատինական։ Նույնն է բացատրությունը նաև «Joch» և հնդկերեն օտարաբանություն «Yoga» բառերի դեպքում։
Գերմաներենի բառապաշարի վերաբերյալ (հին, փոխառյալ և օտար բառեր) գրքեր
Լեզվի պատկանելիության վերաբերյալ. Պատմության վերաբերյալ.
Արտաքին հղումներ
Կատեգորիա:Գերմանիայի լեզուներ Կատեգորիա:Շվեյցարիայի լեզուներ Կատեգորիա:Ավստրիայի լեզուներ Կատեգորիա:Բելգիայի լեզուներ Կատեգորիա:Դանիայի լեզուներ Կատեգորիա:Լիխտենշտայնի լեզուներ Կատեգորիա:Լյուքսեմբուրգի լեզուներ Կատեգորիա:Նամիբիայի լեզուներ
Զեդա Վանի
Զեդա Վանի (ზედა ვანი), գյուղ Վրաստանում։ Գտնվում է Իմերեթի մարզի Վանի շրջան‎‎ում ։
Դիրք
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Վանից հեռու է 2,5 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Վանի շրջան‎‎
Ալկատվաամ (գյուղ, Անադիրսկի շրջան)
Ալկատվաամ (Алькатваам), գյուղ Ռուսաստանի Չուկոտկայի ինքնավար օկրուգի Անադիրսկի շրջանի կազմում։
Բնակչությունը 2012 թվականին գրանցված տվյալներով կազմում էր 287 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չուկոտկայի ինքնավար օկրուգի Անադիրսկի շրջանի բնակավայրեր Կատեգորիա:1953 թվականին հիմնադրված բնակավայրեր
Թուխմանուկի լեռնանցք
Թուխմանուկի լեռնանցք, լեռնանցք Հայաստանի Արարատի ու Վայոց ձորի մարզերի սահմանագծում, Դահնակի և Ուրծի լեռնաշղթաները միմյանց կապող թամքոցի վրա։ Բարձրությունը 1795 մ է։ Բաղկացած է էոցենի գոյացումներից։ Լանդշաֆտը լեռնատափաստանային է։ Թուխմանուկի լեռնանցքով է անցնում Երևան-Ջերմուկ խճուղին ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Հայաստանի լեռնանցքներ Կատեգորիա:Արարատի մարզի լեռնագրություն Կատեգորիա:Վայոց ձորի մարզի լեռնագրութուն
Կոնգրես (ֆիլմ, 2013)
«Կոնգրես» (כנס העתידנים), 2013 թվականի ֆրանս-իսրայելական գիտաֆանտաստիկ կինոնկար, որը բաղկացած է խաղարկային և անիմացիոն մասերից։ Ֆիլմի պրոդյուսերն ու սցենարի հեղինակը Արի Վոլմանն էր։ Պրեմիերան տեղի է ունեցել 66-րդ Կաննի կինոփառատոնում 2013 թվականի մայիսի 15-ին ։ Կինոյի դիստրիբյուտորները Հյուսիսային Ամերիկայում եղել են Drafthouse Films և Films We Like In Toronto ընկերությունները
Ռեժիսորը ֆիլմը կոչել է Ստանիսլավ Լեմի «Ֆուտուրոլոգիական կոնգրես» գեղարվեստական ​​​​վեպի էկրանավորում ։ Վեպից վերցվել է հալուցինոգենների զանգվածային օգտագործման գաղափարը, որը լրացվել է ռեժիսորի՝ դերասանների թվային սկանավորման գաղափարներով ։
Սյուժե
Ֆիլմը բաղկացած է երկու մասից։ Առաջին մասում իրադարձությունները տեղի են ունենում ժամանակակից աշխարհում։ Դերասանուհի Ռոբին Ուայթը պայմանագիր է կնքում Miramount կինոստուդիայի հետ (անունը կազմվել է Miramax և Paramount անունների համադրումից) իր նկարի օգտագործման վերաբերյալ։ Էլեկտրոնային սկանավորումից հետո դերասանուհու կերպարը պահպանվում է այնպես, որ հնարավորություն է ստեղծվում նրա կերպարն օգտագործել ցանկացած ֆիլմում՝ առանց նրա մասնակցության և թույլտվության։
Երկրորդ մասում, որի գործողությունները ծավալվում են ապագայում՝ 20 տարի անց անիմացիոն աշխարհում, դերասանուհին ժամանում է հսկայական հյուրանոց, որտեղ սկսվում է կոնգրեսը։ Հետո, ինչպես Լեմի գրքում, կերպարները գործում են իրականության և հալյուցինացիաների սահմանագծին՝ փորձելով պահպանել իրենց անհատականությունը։ Հերոսուհին փորձում է գտնել Աշերի համախտանիշով (ուղեկցվում է լսողության և տեսողության կորուստով) տառապող որդուն, նախ՝ անիմացիոն, ապա իրական կյանքում և վերջապես վերադառնալով հնարովի աշխարհ։
Արտադրություն
Ֆիլմի որոշ տարրեր փոխառվել են Ստանիսլավ Լեմի «Ֆուտուրոլոգիական կոնգրես» վեպից ։
Ֆիլմը նկարահանվել է Ֆրանսիայում, Գերմանիայում, Լեհաստանում և Բելգիայում։ Անիմացիոն մասն ստեղծել է Bridgit Folman Films Gang ընկերությունը (Իսրայել), որն աշխատել են 6 ստուդիայի հետ՝ «studio 352» (Լյուքսեմբուրգ), «walking the dog» (Բելգիա), «bitteschoen» (Բեռլին), «studio Rakete» (Համբուրգ), «Studio Orange» (Լեհաստան), «Snipple» (Ֆիլիպիններ)։ Ինչպես «Վալս Բաշիրի հետ»  ֆիլմի դեպքում, Վոլմանն աշխատել է նկարիչ Դևիդ Պոլոնսկու և անիմացիայի ռեժիսոր Յոն Գուդմանի հետ։ Դերասանների մասնակցությամբ նկարահանումները տեղի են ունեցել Միացյալ Նահանգներում և Գերմանիայում 2011 թվականիի փետրվարից մինչև մարտ  ։ Ֆիլմի վրա աշխատանքներն սկսվել են 2008 թվականին, 2011 թվականին լրացուցիչ ֆինանսավորում է ստացել ֆրանսիական Coficine-Natixis բանկից ։ Ֆիլմի նկարահանումներն ավարտվել են 2013 թվականին ։
Քննադատություն
Կինոքննադատները դրական են գնահատել ֆիլմը, և Rotten Tomatoes կայքում այն ստացել է 84% վարկանիշ (44 գրախոսական)։ Դրական է գնահատվել նաև Ռոբին Ռայթի աշխատանքը ։ Metacritic կայքում ֆիլմը 9 գրախոսականների հիման վրա ստացել է 100-ից 82 վարկանիշ ։
Արտաքին հղումներ
Կատեգորիա:2010-ականների դրամա ֆիլմեր Կատեգորիա:Անգլերեն ֆիլմեր Կատեգորիա:Ֆրանսիական ֆիլմեր Կատեգորիա:Գերմանական ֆիլմեր Կատեգորիա:2013 դրամա ֆիլմեր Կատեգորիա:2013 ֆիլմեր Կատեգորիա:2013 մուլտֆիլմեր Կատեգորիա:Ֆրանսիական մուլտֆիլմեր Կատեգորիա:Լեհական դրամա ֆիլմեր Կատեգորիա:Իսրայելական ֆիլմեր Կատեգորիա:Գերմանական դրամա ֆիլմեր Կատեգորիա:Ֆրանսիական դրամա ֆիլմեր Կատեգորիա:Բելգիական մուլտֆիլմեր Կատեգորիա:Բելգիական դրամա ֆիլմեր Կատեգորիա:Ֆիլմ-հակաուտոպիա Կատեգորիա:Իսրայելական դրամա ֆիլմեր Կատեգորիա:Գերմանական մուլտֆիլմեր Կատեգորիա:Լեհական ֆիլմեր Կատեգորիա:Բելգիական ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:2010-ականների մուլտֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան մուլտֆիլմեր Կատեգորիա:Անգլերեն ֆրանսիական ֆիլմեր
Ռուդնյա-Բազարսկայա
Ռուդնյա-Բազարսկայա (Рудня-Базарська), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1619 թվականին։
2001 թվականի տվյալներով Ռուդնյա-Բազարսկայա գյուղում բնակվում էր 74 մարդ։ Բնակավայրը զբաղեցնում է 0,682 կմ² տարածք։ Բնակչության խտությունը կազմում էր 108,5 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Նարոդիչի շրջանի բնակավայրեր Կատեգորիա:Ուկրաինայի գյուղեր Կատեգորիա:1619 թվականին հիմնադրված բնակավայրեր
Մոլլա-Նուգուս
Մոլլա-Նուգուս, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պրոսոպագնոզիա
Պրոսոպագնոզիա (prósōpon, նշանակում է «դեմք», և agnōsía, այսինքն ՝ «չգիտակցություն»), որը կոչվում է նաև դեմքի կուրություն, դեմքի ընկալման ճանաչողական խանգարում է, որի ընթացքում ծանոթ դեմքերը ճանաչելու ունակությունն, ներառյալ սեփական դեմքը (ինքնաճանաչում) խանգարվում է, մինչդեռ տեսողական մշակման (օրինակ ՝ օբյեկտի խտրականություն) և մտավոր գործունեության այլ ասպեկտներ (օրինակ ՝ որոշումների կայացում) մնում են ամբողջական։ Տերմինն ի սկզբանե վերաբերում էր ուղեղի սուր վնասից հետո (ձեռք բերված պրոսոպագնոզիա) հաջորդող վիճակին, սակայն գոյություն ունի նաև խանգարման բնածին կամ զարգացող ձև, որի տարածվածությունը կազմում է 2,5% ։ Ուղեղի հատուկ տարածքը, որը սովորաբար կապված է պրոսոպագնոզիայի հետ, իլիկաձև գալարն է , որն ակտիվանում է ՝ ի պատասխան դեմքերի։ Իլիկաձև գալարի գործառույթը թույլ է տալիս մարդկանց մեծամասնությանը ավելի մանրամասն ճանաչել դեմքերը, քան նույնատիպ բարդ անշունչ առարկաները։ Պրոսոպագնոզիա ունեցողների համար դեմքերը ճանաչելու նոր մեթոդը կախված է պակաս զգայուն օբյեկտի ճանաչման համակարգից։ Աջ կիսագնդի իլիկաձև գալարն ավելի հաճախ մասնակցում է ծանոթ դեմքի ճանաչմանը, քան ձախը։ Անհասկանալի է մնում, թե իլիկաձև գալարը հատուկ է միայն մարդկային դեմքերի ճանաչման համար, թե՞ այն նաև մասնակցում է բարձր պատրաստված տեսողական խթանների աշխատանքին։
Ձեռք բերված պրոսոպագնոզիան առաջանում է քունք-ծոծրակային բլթի վնասումից և առավել հաճախ հանդիպում է մեծահասակների մոտ։ Սա հետագայում բաժանվում է ընկալողական և ասոցիատիվ պրոսոպագնոզիայի։ Բնածին պրոսոպագնոզիայի ժամանակ անհատը երբեք համարժեքորեն չի զարգացնում դեմքերը ճանաչելու կարողություն ։
Չնայած վերականգնման մի քանի փորձեր են եղել, ոչ մի թերապիա ցույց չի տվել տևական բարելավումներ պրոսոպագնոզների խմբի մեջ։ Պրոսոպագնոզիստները հաճախ սովորում են օգտագործել «մաս-մաս» կամ «առանձնահատկությունն ըստ հատկության» ճանաչման ռազմավարությունը։ Սա կարող է ներառել երկրորդական ցուցումներ, ինչպիսիք են հագուստը, քայլվածքը, մազերի գույնը, մաշկի գույնը, մարմնի ձևը և ձայնը։ Քանի որ դեմքը, կարծես, հանդիսանում է հիշողության մեջ նույնականացնող կարևոր հատկություն, այս հիվանդությամբ տառապող մարդկանց համար կարող է նաև դժվար լինել մարդկանց վերաբերյալ տեղեկությանը հետևելը և ուրիշների հետ նորմալ շփվելը։ Պրոսոպագնոզիան զուգակցվել է նաև այլ խանգարումների հետ, որոնք կապված են ուղեղի մոտակա տարածքների հետ. Ձախ հեմիանոպսիա (ձախ կողմից տարածության տեսողության կորուստ, կապված աջ ծոծրակի վնասվածքի հետ), ախրոմատոպսիա (գույնի ընկալման պակասուրդ, որը հաճախ կապված է միակողմանի կամ երկկողմանի վնասվածքներ քունք-ծոծրակային հանգույցում) և տեղագրական ապակողմնորոշում (շրջակա միջավայրի ծանոթության կորուստ և ուղենիշներ օգտագործելու դժվարություն, որոնք կապված են հետին մասում պարահիպոկամպալ գալարի և աջ կիսագնդի լեզվական գալարի մասում գտնվող վնասվածքների հետ) ։
Պրոսոպագնոզիայի հակառակը՝ դեմքի ճանաչման գերազանց ունակության հմտությունն է։ Այս ունակությամբ մարդիկ կոչվում են «գերճանաչողներ» ։
Ընկալող
Հատուկ ընկալողական պրոցոպագնոզիան սովորաբար օգտագործվում է ձեռք բերված պրոսոպագնոզիայի դեպքերը նկարագրելու համար `դեմքի ընկալման համակարգի որոշ վաղ գործընթացներով։ Ուղեղի այն հատվածները, որոնք ենթադրաբար կարևոր դեր են խաղում ընկալողական պրոսոպագնոզիայի ժամանակ, դրանք աջ քունք-ծոծրակային շրջաններն են ։ Այս խանգարմամբ տառապող մարդիկ չեն կարող տարբերել դեմքը և չեն կարող նույն- տարբեր դատողություններ անել, երբ նրանց ցույց են տալիս տարբեր դեմքերի նկարներ։ Նրանք ի վիճակի չեն ճանաչել ինչպես ծանոթ, այնպես էլ անծանոթ դեմքերը։ Բացի այդ, պրոսոպագնոզիայի ընկալունակ ենթատեսակները դժվարեցնում են ճանաչել դեմքի հույզերը ։ Այնուամենայնիվ, նրանք կարող են ճանաչել մարդկանց առանց դեմքի առանձնահատկությունների վրա հիմնվելով, ինչպիսիք են նրանց հագուստը, սանրվածքը, մաշկի գույնը կամ ձայնը ։ Ենթադրվում է, որ ընկալունակ պրոսոպագնոզիան կապված է թուլացած իլիկաձև գալարի հետ ։ Հետաքրքիր է, որ մեծահասակների մոտ դեմքի նման խթանների վրա դեմքի նոր դետեկտորների ձևավորման փորձերը (սովորում են տարբերակել կատուների դեմքերը) ցույց են տալիս, որ այդպիսի նոր դետեկտորները ձևավորվում են ոչ թե իլիկաձև գալարում, այլ լեզվական գալարում ։
Ասոցիատիվ
Ասոցիատիվ պրոսպագնոզիան սովորաբար օգտագործվել է ձեռք բերված պրոսոպագնոզիայի դեպքերը նկարագրելու համար պահպանելով ընկալման գործընթացները, նաև դեմքի ընկալման վաղ գործընթացների փուլում և մեր հիշողություններում մարդկանց մասին պահվող իմաստային տեղեկատվության միջև խաթարված կապերի համար։ Աջ դիմային գալարների շրջանները կարող են նաև կարևոր դեր ունենալ ասոցիատիվ պրոսոպագնոզիայի մեջ ։ Խանգարման այս ձևով տառապող մարդիկ կարող են տարբերել արդյոք մարդկանց դեմքերի լուսանկարները նույնն են, թե տարբեր, կարող են տարբերակել տարիքն ու սեռը դեմքից ելնելով (ենթադրելով, որ նրանք կարող են իմաստավորել դեմքի մասին որոշ տեղեկություններ), բայց հետագայում կարող են իվիճակի չլինել նույնականացնել անձին կամ նրանց վերաբերյալ որևէ տեղեկատվություն տրամադրել, ինչպիսիք են `անունը, զբաղմունքը կամ վերջին անգամ հանդիպելու ժամանակը ։ Ենթադրվում է, որ ասոցիատիվ պրոսոպագնոզիան պայմանավորված է պարահիպոկամպային գալարի թույլ գործողությամբ ։
Զարգացման
Զարգացման պրոսոպագնոզիան (ԶՊ), որը կոչվում է նաև բնածին պրոսոպագնոզիա (ԲՊ), դեմքի ճանաչման դեֆիցիտ է, որը ցմահ է, արտահայտվում է վաղ մանկության տարիներին և որը չի կարող վերագրվել ձեռք բերված ուղեղի վնասմանը։ Չնայած որ զարգացման պրոսոպագնոզիան սկսվում է կյանքի վաղ շրջանում, շատ մարդիկ չեն գիտակցում, որ նրանք ունեն ԶՊ ընդհուպ մինչև իրենց կյանքի հասուն տարիները։ Մի շարք ուսումնասիրությունների արդյունքում հայտնաբերվել են ֆունկցիոնալ դեֆիցիտներ ԶՊ-ում `ինչպես ԷՈՒԳ-ի չափման հիման վրա, այնպես էլ ֆՄՌՏ-ի հիման վրա։ Ենթադրվում է, որ հիվանդության համար պատասխանատու է գենետիկ գործոնը։ «Ժառանգական պրոսոպագնոզիա» տերմինը ներմուծվել է, եթե ԶՊ-ն ազդել է ընտանիքի մեկից ավելի անդամների վրա, ինչը, ըստ էության, շեշտը դնում է այս վիճակի հնարավոր գենետիկ ներդրման վրա։ Այս հնարավոր գենետիկական գործոնը ուսումնասիրելու համար պատահականորեն ընտրված 689 ուսանողներին հարցում տրվել է, որում քանակականորեն հայտնաբերվել են տասնյոթ զարգացման պրոսոպագնոզներ։ ԶՊ-ի տասնչորս ընտանիքի անդամները հարցազրույց են տվել`պարզելու համար պրոպրոպագնոզիայի նման բնութագրերը, և բոլոր տասնչորս ընտանիքներում հայտնաբերվել է ընտանիքի առնվազն մեկ այլ տուժած անդամ ։
2005 թվականին Ինգո Կեններկնեխտի ղեկավարած ուսումնասիրությունը աջակցություն ցուցաբերեց պրոսոպագնոզիայի բնածին խանգարման առաջարկվող ձևին։ Այս ուսումնասիրությունը տրամադրում է համաճարակաբանական ապացույցներ այն մասին, որ բնածին պրոսոպագնոզիան հաճախակի առաջացող ճանաչողական խանգարում է, որը հաճախ տեղի է ունենում ընտանիքներում։ Ուսումնասիրության ընթացքում ձևավորված տոհմածառերի վերլուծությունը ցույց է տալիս նաև, որ ժառանգական պրոսոպագնոզիայի (HPA) տարանջատման օրինակը լիովին համատեղելի է ավտոզոմալ դոմինանտ ժառանգության հետ։ Ժառանգության այս եղանակը բացատրում է, թե ինչու է HPA- ն այդքան տարածված որոշակի ընտանիքների շրջանում (Kennerknecht et al. 2006) :
Պատճառ
Պրոսոպագնոզիան կարող է առաջանալ ստորին ծոծրակային տարածքների տարբեր հատվածներում (դեմքի ծոծրակային հատված), իլիկաձև գալարում(դեմքի իլիկաձև տարածք) և դիմային-քունքային գլխուղեղի կեղևում ։ Պոզիտրոնների արտանետման տոմոգրաֆիան (PET) և fMRI սկանավորումը ցույց են տվել, որ պրոսոպագնոզիա չունեցող անհատների մոտ այդ տարածքները ակտիվանում են՝ ի պատասխան դեմքի խթանիչների ։ Ստորին ծոծրակային մասերը հիմնականում ներգրավված են դեմքի ընկալման վաղ փուլերում, իսկ դիմային քունքային կառուցվածքները միավորում են ծանոթ մարդու դեմքի, ձայնի և անվանման վերաբերյալ հատուկ տեղեկություններ ։
Ձեռք բերված պրոսոպագնոզիան կարող է զարգանալ որպես մի քանի նյարդաբանական վնասակար պատճառների արդյունք։ Պրոսոպագնոզիայի անոթային պատճառները ներառում են հետին ուղեղային զարկերակի ինֆարկտներ (PCAI) և արյունազեղումներ քունք-ծոծրակային շրջանի ստորին-միջին մասում։ Դրանք կարող են լինել կամ երկկողմանի, կամ միակողմանի, բայց եթե միակողմանի են, ապա դրանք գրեթե միշտ գտնվում են աջ կիսագնդում ։ Վերջին ուսումնասիրությունները հաստատել են, որ աջ կիսագնդի վնասը վերը նշված կոնկրետ քունք-ծոծրակային տարածքների համար, բավարար է պրոսոպագնոզիա առաջացնելու համար։ Պրոսոպագնոզիա ունեցող հիվանդների ՄՌՏ հետազոտությունները ցույց են տվել աջ կիսագնդում մեկուսացված վնասվածքներ, մինչդեռ fMRI հետազոտությունները ցույց են տվել, որ ձախ կիսագունդը նորմալ է գործում ։ Միակողմանի ձախակողմյան քունք-ծոծրակային վնասվածքներն առաջացնում են օբյեկտի ագնոզիա, բայց պահպանում են դեմքի ճանաչման ազատ գործընթացներ, չնայած փաստվել են մի քանի դեպքեր, երբ ձախակողմյան միակողմանի վնասը հանգեցրել է պրոսոպագնոզիայի։ Ենթադրվում է, որ ձախ կիսագնդի վնասման հետևանքով առաջացած դեմքի ճանաչման այս խանգարումները պայմանավորված են իմաստային արատով` արգելափակելով վերականգնման գործընթացները, որոնք ներգրավված են տեսողական եղանակից անձին հատուկ իմաստային տեղեկատվություն ստանալու մեջ ։
Այլ պակաս տարածված էիթիոլոգիաները ներառում են շմոլ գազի թունավորում, քունքային լոբեկտոմիա, էնցեֆալիտ, նորագոյացություն, աջ քունքային բլթի ատրոֆիա, վնասվածք, Պարկինսոնի հիվանդություն և Ալցհայմերի հիվանդություն ։
Ախտորոշում
Գոյություն ունեն որոշ նյարդահոգեբանական գնահատականներ, որոնք կարող են վերջնականապես ախտորոշել պրոսոպագնոզիան։ Սովորաբար օգտագործվող թեստերից մեկը հայտնի դեմքերի թեստերն են, որտեղ անհատներին խնդրում են ճանաչել հայտնի մարդկանց դեմքերը։ Սակայն, այս թեստը դժվար է ստանդարտացնել։ Բենթոնի դեմքի ճանաչման թեստը (BFRT) նյարդահոգեբանների կողմից դեմքի ճանաչման հմտությունները գնահատելու համար օգտագործվող մեկ այլ թեստ է։ Անհատներին ներկայացվում է թիրախային դեմք վեց թեստային դեմքերից և խնդրում են պարզել, թե որ թեստային դեմքն է համապատասխանում թիրախային դեմքին։ Պատկերները կտրված են, մազերը և հագուստը վերացնելու համար, քանի որ պրոսոպագնոզիա ունեցող շատ մարդիկ օգտագործում են մազերի և հագուստի ազդանշաններ դեմքերը ճանաչելու համար։ Թեստի ընթացքում օգտագործվում են ինչպես արական, այնպես էլ իգական դեմքեր։ Առաջին վեց կետերի համար միայն մեկ փորձարկման երես է համապատասխանում նպատակային դեմքին. հաջորդ յոթ կետերի ընթացքում փորձարկման դեմքերից երեքը համապատասխանում են թիրախային դեմքերին, իսկ կեցվածքները տարբերվում են։ BFRT-ի հուսալիությունը կասկածի տակ է առնվել, երբ Դուչայնի և Նակայամայի կողմից անցկացված ուսումնասիրությունը ցույց է տվել, որ 11 ինքնահռչակված պրոսոպագնոզիկների միջին գնահատականը նորմայի սահմաններում է ։
Թեստը կարող է օգտակար լինել ընկալողական պրոսոպագնոզով տառապող հիվանդներին նույնականացնելու համար, քանի որ դա հիմնականում համապատասխանելիության թեստ է, և նրանք ի վիճակի չեն ճանաչել ինչպես ծանոթ, այնպես էլ անծանոթ դեմքերը։ Նրանք չէին կարողանա հանձնել քննությունը։ Դա նպատակահարմար չէր ասոցիատիվ պրոսոպագնոզով հիվանդների ախտորոշման համար, քանի որ նրանք ի վիճակի են համապատասխանեցնել դեմքերը։
Քեմբրիջի դեմքի հիշողության թեստը (CFMT) մշակվել է Դուչայնի և Նակայամայի կողմից` պրոսոպագնոզով տառապող մարդկանց ավելի լավ ախտորոշելու համար։ Այս թեստը ի սկզբանե անհատներին ներկայացնում է երեք պատկեր` յուրաքանչյուրը վեց տարբեր թիրախային դեմքերից։ Դրանից հետո նրանց ներկայացնում են բազմաթիվ երեքական պատկերներով շարքեր, որոնք պարունակում են թիրախային դեմքի մեկ պատկեր և երկու նիշ։ Դուչայնը և Նակայաման ցույց տվեցին, որ CFMT-ն ավելի ճշգրիտ և արդյունավետ է, քան նախորդ թեստերը` պրոսոպագնոզով հիվանդների ախտորոշման ժամանակ։ Նրանց ուսումնասիրությունը համեմատել է երկու թեստերը, որտեղ հիվանդների 75%-ը ախտորոշվել է CFMT- ի կողմից, մինչդեռ հիվանդների միայն 25%-ն է ախտորոշվել BFRT-ի կողմից։ Այնուամենայնիվ, BFRT-ի թեստի նման, հիվանդներին խնդրում են զուգադիպել անծանոթ դեմքերը, քանի որ դրանք երևում են շատ կարճ ժամանակ քննության սկզբում։ Թեստը ներկայումս լայնորեն չի օգտագործվում և անհրաժեշտ կլինեն հետագա փորձարկումներ՝ նախքան այն հուսալի համարվի ։
Կանխատեսում
Ձեռք բերված պրոսոպագնոզիայի բուժման ռազմավարությունը; օրինակ այն անձի մոտ, ով ինսուլտից հետո դժվարանում է ճանաչել մարդկանց դեմքերը, հիմնականում քիչ հավանականություն ունի հիվանդությունից խուսափելու համար ։ Ձեռք բերված պրոսոպագնոզիան երբեմն ինքն իրեն է անցնում ։
Պատմություն
Դեմքերը ճանաչելու ընտրողական անկարողությունը փաստագրվել է դեռ 19-րդ դարում և ներառել է Հուգլինգս Ջեքսոնի և Շարկոյի դեպքերի ուսումնասիրությունները։ Այնուամենայնիվ, այն չի անվանակոչվել մինչև պրոսոպագնոզիա տերմինը առաջին անգամ օգտագործվել է 1947 թվականին գերմանացի նյարդաբան Յոահիմ Բոդամերը։ Նա նկարագրել է երեք դեպք, այդ թվում՝ 24-ամյա մի երիտասարդի, ով գլխի շրջանում հրազենային վնասվածք է ստացել և կորցրել է իր ընկերների, ընտանիքի և նույնիսկ սեփական դեմքը ճանաչելու կարողությունը։ Այնուամենայնիվ, նա կարողացավ ճանաչել և նույնականացնել դրանք զգայական այլ ձևերով, ինչպիսիք են լսողական, շոշափելի և նույնիսկ տեսողական խթանիչ այլ ձևեր (օրինակ, քայլվածք և այլ ֆիզիկական ձևեր)։ Բոդամերը իր հոդվածին տվեց Die Prosop-Agnosie վերնագիրը, որը բաղկացած է հին հունարենից πρόσωπον (prósōpon) նշանակում է «դեմք», իսկ αγνωσία (agnōsía), որը նշանակում է «չգիտակցություն»։ 1996-ի հոկտեմբերին Բիլ Չոյսերը սկսեց տարածել դեմքի կուրություն տերմինը այս վիճակի համար ; եզրույթի ամենավաղ օգտագործումը 1899 թվականին էր բժշկական փաստաթղթում ։
Պրոսոպագնոզիայի դեպք է «Դոկտոր Պ.»-ն, Օլիվեր Սաքսի 1985 թվականին գրված «Մարդ, որը շփոթեց իր կնոջը գլխարկի հետ» գրքում, չնայած դա հանդիսանում է ավելի շատ տեսողական ագնոզիայի դեպք։ Չնայած որ դոկտոր Պ.-ն չէր կարողանում ճանաչել իր կնոջ դեմքը, նա կարողացավ ճանաչել նրան իր ձայնով։ Նրա ընտանիքի և ընկերների նկարների ճանաչումը հիմնված էր խիստ առանձնահատկությունների վրա, ինչպիսիք են եղբոր քառակուսի ծնոտը և մեծ ատամները։ Ինքը՝ Օլիվեր Սաքսը, տառապում էր պրոսոպագնոզիայով, բայց երկար ժամանակ չի իմացել այդ մասին ։
Պրոսոպագնոզիայի ուսումնասիրությունը վճռորոշ նշանակություն է ունեցել դեմքի ընկալման տեսությունների զարգացման համար։ Քանի որ պրոսոպագնոզիան ունիտար խանգարում չէ (այսինքն, տարբեր մարդիկ կարող են տարբեր տեսակի և մակարդակի խանգարում ունենալ), համարվում է, որ դեմքի ընկալումը ներառում է մի շարք փուլեր, որոնցից յուրաքանչյուրը կարող է առաջացնել խանգարման որակական տարբերություններ, որոնք կարող են ունենալ պրոսոպագնոզով տառապող տարբեր անձինք ։
Համարվում է նաև, որ պրոսոպագնոզիան կարող է ընդհանուր խանգարում լինել՝ հասկանալու համար, թե ինչպես են ընկալման անհատական բաղադրիչները կազմում առարկայի կառուցվածքը կամ գեշտալտը։ Հոգեբան Մարթա Ֆարահը մասնավորապես հակված է եղել այս տեսակետին ։
Երեխաներ
Զարգացման պրոսոպագնոզիան երեխայի համար կարող է բարդ երևույթ հանդիսանալ` ինչպես հասկանալու, այնպես էլ հաղթահարելու համար։ Զարգացման պրոսոպագնոզիա ունեցող մեծահասակներից շատերը նշում են, որ երկար ժամանակ նրանք գաղափար չունեին, որ դեմքի մշակման պակաս ունեն՝ անտեղյակ լինելով, որ մյուսները կարող են տարբերակել մարդկանց միայն դեմքի տարբերություններից ։
Երեխաների պրոսոպագնոզիան կարող է անտեսվել; նրանք կարող են ամաչկոտ կամ փոքր-ինչ տարօրինակ թվալ` դեմքերը ճանաչելու անկարողության պատճառով։ Նրանք նույնպես կարող են դժվարությամբ ընկերներ ձեռք բերել, քանի որ կարող են չճանաչել իրենց դասընկերներին։ Նրանք հաճախ ընկերանում են երեխաների հետ, ովքեր ունեն շատ հստակ, տարբերակիչ հատկություններ։
Պրոսոպագնոզիա ունեցող երեխաները կարող են նաև դժվարություններ ունենալ հեռուստաշոուների և կինոնկարների սյուժեներին հետևելու համար, քանի որ նրանք դժվարանում են ճանաչել տարբեր կերպարները։ Նրանք հակված են ձգտել մուլտֆիլմեր դիտելուն, որոնց հերոսները ունեն պարզ, բայց հստակ գծեր և հակված են նույն հագուստը կրելուն, կարող են լինել զարմանալիորեն տարբեր գույների կամ նույնիսկ տարբեր տեսակի։ Պրոսոպագնոզիայով երեխաները նույնիսկ դժվարանում են տարբերակել ընտանիքի անդամներին կամ ճանաչել մարդկանց համատեքստից դուրս (օրինակ՝ ուսուցիչին մթերային խանութում) ։ Ոմանք դժվարանում են ճանաչել խմբային լուսանկարներ։
Բացի այդ, պրոսոպագնոզով տառապող երեխաները կարող են դժվար ժամանակներ ունենալ դպրոցում, քանի որ դպրոցական շատ մասնագետներ լավ չեն տիրապետում պրոսոպագնոզիային, հատկապես եթե նրանք ընդհանրապես տեղյակ են այդ խանգարման մասին ։ Վերջերս մշակվել է երեխաների դեմքերի տվյալների շտեմարան և երեխայի դեմքի ընկալման թեստ, որը կարող է մասնագետներին միջոց առաջարկել `պարզելու արդյոք երեխան ունի պրոսոպագնոզիա։
Արտաքին հղումներ
Կատեգորիա:Դեմք Կատեգորիա:Նյարդաբանական խանգարումներ
Սան Ժուան դու Սոտեր
Սան Ժուան դու Սոտեր (São João do Soter), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում   ։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 16 755 մարդ՝ 2006 թվականի տվյալներով։ Գրավում է 1 438,020 կմ² տարածք։ Բնակչության խտությունը՝ 11,7 մարդ/կմ²։
Պատմություն
Քաղաքը հիմնադրվել է 1994 թվականի նոյեմբերի 10-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Lost and Found (IU-ի ալբոմ)
Lost and Found, հարավկորեացի երգչուհի IU-ի դեբյուտային մինի ալբոմը։ Այն թողարկվել է 2008 թվականի սեպտեմբերի 24-ին LOEN Entertainment-ով։ IU-ն համագործակցել է բանաստեղծ-երգահան և պրոդյուսեր Չխվե Գապվոնի հետ ։
Նախադրյալներ
Thunder-ի մասնակցությամբ` «Lost Child» (կոր։ 미아;)-ի համար երաժշտական տեսահոլովակը YouTube-ում բեռնվել է Loen Entertainment-ի պաշտոնական կայքի միջոցով` 2011 թվականի հուլիսի 19-ին, այն բանից հետո, երբ երգչուհին «Good Day»-ի հաջողությամբ հասել է փառքի ։
Ծանոթագրություններ
Կատեգորիա:Քեյ փոփ մինիալբոմներ Կատեգորիա:2008 ալբոմներ
(9822) Հայդուկովա
(9822) Հայդուկովա (Hajdukova), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,363288 ա. մ., առավելագույնը մոտենում է 1,9837 ա. մ. հեռավորության վրա և հեռանում 2,7428 ա. մ. ։ Արեգակի շուրջ մեկ ամբողջական պտույտ է կատարում 1327,01 երկրային օրվա ընթացքում, իր ուղեծրով շարժվելով միջինում 0,271287 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,04° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալկինո (գյուղ, Չիշմինսկի շրջան)
Ալկինո (Алкино, Алкин), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 285 մարդ։
Տոկու (գյուղ, Ուռվաստե շրջան)
Տոկու (Toku), գյուղ Էստոնիայի Վիրումաա նահանգի Ուռվաստե շրջանում։
Արտաքին հղումներ
Կատեգորիա:Էստոնիայի Վիրումաա նահանգի Ուռվաստե շրջանի բնակավայրեր Կատեգորիա:Էստոնիայի գյուղեր
Գեներալ Տոպտիգին
Դիպաշար
Տոնավաճառին արտիստները (թափառական դերասան և կանաչ գլխարկով, շքանշաններով արջ) իրենց ներկայացման մեջ ծաղրում են գեներալին, ինչի համար էլ իրենց միանգամից դուրս են հանում։ Ուշ երեկոյան մի տղամարդ վերցնում է նրանց իր հետ և տանում մոտակա պանդոկ։ Մինչ մարդիկ տաքանում և ճաշում էին, արջը հսկում է սայլակը, բայց հանկարծակի վախեցնում է ձիերին և նրանք փախչում են տանելով արջին իրենց հետ։ Նրան հաջողվում է կանգնել միայն փոստային կայանի մոտ, որտեղ պահակը մթության մեջ նրան շփոթում է գեներալի հետ…
Վիդեո
Մուլտֆիլմը բազմիցս թողարկվել է DVD-ով, «Միայիլ Պոտապիչ» («Սոյուզմուլտֆիլմ», դիստրիբյուտոր՝ «Խոշոր պլան») մուլտֆիլմերի հավաքածուներում ։
Տես նաև
Մազայ պապիկը և նապաստակները՝ մուլտֆիլը նկարահանվել է Նիկոլայ Նեկրասովի պոեմի հիման վրա
Արտաքին հղումներ
Կատեգորիա:Մուլտֆիլմեր արջերի մասին Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Իվան Ուֆիմցևի մուլտֆիլմեր
Աստերոիդների ցանկ (112601-112700)
Աստերոիդների ցանկ (112501-112600) * Աստերոիդների ցանկ * Աստերոիդների ցանկ (112701-112800)
Կոմմունարովկա (գյուղ, Կալինովկայի շրջան)
Կոմմունարովկա (Комунарівка), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1964 թվականին։
2001 թվականի տվյալներով Կոմմունարովկա գյուղում բնակվում էր 1 287 մարդ։ Բնակավայրը զբաղեցնում է 2701 կմ² տարածք։ Բնակչության խտությունը կազմում էր 476,49 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կալինովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1964 թվականին հիմնադրված բնակավայրեր
Կլիմովո (գյուղ, Վելիժսկի շրջան)
Կլիմովո (Климово), գյուղ Ռուսաստանի Սմոլենսկի մարզի Վելիժսկի շրջանի կազմում։
Սան Պեդրո Սուլա
Սան Պեդրո Սուլա (San Pedro Sula), Հոնդուրասի երկրորդ ամեմամեծ քաղաքը Տեգուսիգալպայից հետո։ Կորտես դեպարտամենտի և համանուն մունիցիպալիտետի վարչական կենտրոն։ Քաղաքի անվանումը թարգմանվում է որպես «սուրբ Պետրոսի հովիտ»։
Կլիմովո (գյուղ, Վելիժսկի շրջան)
Բնակչությունը 2007 թվականին գրանցված տվյալներով կազմում էր 0 մարդ։
Սան Պեդրո Սուլա
Սան Պեդրո Սուլա քաղաքը համարվում է աշխարհի ամենավտանգավոր բնակավայրը․ այստեղ մեկ տարվա մեջ յուրաքանչյուր 100 հազար բնակչությանը համապատասխանում է 171 սպանություն ։ Ամենաանվտանգ շրջանը համարվում է Կենտրոնականը (The Ring), իսկ ամենավտանգավորը՝ Ռիո Բլանկո (Rio Blanco)։
Աշխարհագրական տեղադրություն
Տեղակայված է երկրի հյուսիս արևմուտքում, Սուլա հովտում, Կարիբյան ծովի ափից 60 կմ հեռավորության վրա։
Կլիմովո (գյուղ, Վելիժսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Սան Պեդրո Սուլա
Պատմություն
Քաղաքը հիմնադրվել է Չոլոմա քաղաքի մոտակայքում 1536 թվականի հունիսի 27-ին Պեդրո դե Ալվարդոյի կողմից՝ Վիլյա դե Սան Պեդրո դե Պուերտո Կաբալյոս անունով։ Այդ ժամանակ Սուլայի հովտում եղել է հնդկացիներով բնակեցված 18 քաղաք։ Տարածքը ծածկված է եղել տրոպիկական անտառներով և ճահիճներով։ 18-րդ դարում քաղաքը ստացել է Սան Պեդրո Սուլա անվանումը։
Իր պատմության առաջին մի քանի տարիների ընթացքում Սան Պեդրո Սուլան եղել է Իսպանիայի դրամահատարանը, որտեղ ձուլվում էին ոսկու սալիկներ։ Քաղաքը այս ժամանակ արտադրել է Իսպանիայի ոսկու հինգերորդ մասը։ 1550-ական թվականներին դրամահատարանը տեղափոխվել է Գրասիաս ա Դիոս, այնուհետև Կոմայագուա։ Ֆրանսիական, անգլիական և հոլանդական ծովահենները բազմաթիվ անգամներ քաղաքը հասցրել են կործանման, որի արդյունքում իսպանացիները պարտավորվել են այն տեղափոխել ժամանակակից վայր՝ ծովից հեռու։ Այն հանգեցրել է քաղաքի արագ անկման՝ առևտրական ճանապարհների և հարմար կլիմայով շրջանների առանձնացման։ 1890-ական թվականներին նրա բնակչությունը կազմել է 10 հազար մարդ։ Բուռն զարգացումը սկսվել է 1920-ական թվականներին, երբ քաղաքի շուրջը սկսել են հայտնվել բանանի տնկադաշտներ։ Երկաթուղու կառուցումը հանգեցրել է քաղաքի ինդրուստացման։
Սան Պեդրո Սուլան պաշտոնապես քաղաքի կարգավիճակ է ստացել 1902 թվականի հոկտեմբերի 8-ին։
Տեսարժան վայրեր
Սան Պեդրո Սուլայի բոլոր տեսարժան վայրերը տեղակայված են կենտրոնական շրջանում։ Քանի որ քաղաքի անվանումը թարգմանվում է որպես «սուրբ Պետրոսի հովիտ» (քաղաքի հովանավոր), դրա պատվին քաղաքում կառուցվել է մայր տաճար։ Ինչպես նաև Սան Պեդրո Սուլայում կան գեղեցիկ քաղաքապետարան և մարդաբանության թանգարան։
Բնակչություն
2013 թվականի տվյալներով բնակչությունը կազմում է 712 124 մարդ ։
Քաղաքի բնակչության դինամիկան տարիներով։
Տնտեսություն
Քաղաքում հիմնականում զարգացած է թեթև և սննդի արդյունաբերությունը։ Սան Պեդրո Սուլան համարվում է կարևոր տրանսպորտային կենտրոն։
Սպորտ
Քաղաքում է տեղավորվում Հոնդուրասի ֆուտբոլի ազգային հավաքականը ։
Ծանոթագրություններ
Կատեգորիա:Հոնդուրասի քաղաքներ
Աբու Թամմամ
Աբու Թամմամ, ամբողջական անունը՝ حبيب بن أوس بن الحارث الطائي, (Հաբիբ իբն Աուս իբն ալ-Հարիս ալ-Տայի), արաբ ականավոր պոետ և բանասեր, արաբական անտալոգիաների ժանրի ստեղծողներից մեկը։ Նրա կյանքի մասին բավականին ամբողջական տեղեկություն կա բանասեր և պատմաբան Աբու Բաքր աս-Սուլիի ( մահացել է 946 թվականին) «Տեղեկություններ Աբու Թամմամի մասին » աշխատության մեջ։ Ինչպես նաև, նրա մասին տեղեկություններ կան հայտնի «Երգերի գրքում»։
Վերադարձ դեպի հնություն շարժումը
«Վերադարձ դեպի հնություն» շարժման ականավոր ներկայացուցիչներից են Աբու Թամմամը և ալ-Բուհթուրին։
Աբու Թամմամը ծնվել է Դամասկոսի մոտ գտնվող Ջասիմ քաղաքում՝ հունական ծագմամբ քրիստոնեական ընտանիքում։ Քաղաքում կանգնեցված է նրա արձանը։ Մանկությունն անցկացրել է Դամասկոսում, որտեղ իր հայրը՝ Տադուսը, ուներ գինետուն։ Հետագայում ապագա պոետը ընդունում է իսլամ։ Իսլամ ընդունելուց հետո նա ամեն առիթով բացահայտ ընդգծում էր իր հավատարմությունը իսլամին և անգամ արաբական տոհմածառ է ստեղծում՝ ասելով, որ պատկանում է թայ ցեղին։
Ստեղծագործություններ
Նա թողել է տարբեր ժանրերի բազմաթիվ ստեղծագործություններ, հատկապես մադհեր ( ձոներ նվիրված նշանավոր ազդեցիկ մարդկանց, مدح)։ Նա հայտարարում էր. «Ես գովերգում եմ իմ ներբողներում ղեկավարներին, բայց ոչ երբեք հասարակ մարդկանց» ։ Իր մադհերում Աբու Թամմամը չի մոռանում իր սեփական քաջագործությունների մասին։ Այսինքն իր մադհերում կա նաև ֆախր (ինքնագովերգում)։ Նա ապրում էր քաղաքում և շատ աղոտ պատկերացում ուներ բեդվինական կյանքի և անապատի մասին, սակայն շատ վարպետորեն էր նկարագրում դրանք։ Նրա ստեղծագործությունները ընթերցողին տանում են խոր անցյալ, գցում նրան հին բեդվիանական միջավայր։ Աբու Թամմամի մադհերի շատ տողեր տեքստաբանորեն համարյա համընկնում են նախաիսլամական պոետների առանձին ստեղծագործությունների տողերի հետ։ Չնայած հին ավանդույթին հետևելուն՝ Աբու Թամմամի պոեզիան, այնուամենայնիվ, նոր է ձևով, բառապաշարի հարստությամբ, պատկերավորման միջոցների բարդությամբ։ Նա վերջապես հաղթահարեց կասիդայի բեյթերի անջատվածությունը և նրա կասիդաներն ավելի ամբողջական են, ու իմաստներով ավելի կապակցված են մասերը։ Հենց այս հատկանիշներով է, որ նա տարբերվում է իր ժամանակակից բանաստեղծներից։ Աբու Թամմամը գրել է նաև ռիսաներ և հիջաներ, որոնք հիմնականում ավանդական են։ Իր կասիդաներում կա նաև նասիբը ,որը հիմնականում գրված է, որովհետև դասական կասիդայի կառուցվածքն է պահանջում, որ բոլոր ժանրերը պետք է լինեն. նասիբ, վասֆ, մադհ, ֆախր։ Աբու Թամմամին մեծ համբավ են բերել ոչ միայն կասիդաները, այլ նաև անտալոգիաները։ Անգամ կարծիք կա, որ ուրիշի գործերը հավաքելու մեջ նա ավելի բարձր ճաշակ էր ցուցաբերում։ Հետո արաբ բանասերները սկսեցին նրա օրինակով կազմել անտալոգիաներ։ Մեզ հասած անտալոգիաներից հատկապես արժեքավոր է «Քիթաբ ալ-Համասան» (الحمسة)։ Այն կազմված է մի քանի գլուխներից։ Դրանում նա հավաքագրել է իսլամական վաղ շրջանի ու նախաիսլամական շրջանի տարբեր պատճառներով մոռացված 570 պոետների ստեղծագործություններից հատվածներ, որոնք դասակարգված են ժանրերով։ Առաջին գլխում պատմվում է արաբների սխրագործությունների մասին։ Սա ամենից մեծ գլուխն է։ Այնուհետև մյուս գլուխներն են, որտեղ կան հիջաներ, ռիսաներ, մադհեր։
Արտաքին հղումներ
Կատեգորիա:Արաբ բանաստեղծներ Կատեգորիա:Արաբական մշակույթ
Զեդա Մուքեդի
Դիրք
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Վանից հեռու է 9 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 298 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Վանի շրջան‎‎
Ռուդնյա-Կամենկա
Ռուդնյա-Կամենկա (Рудня-Камянка), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Ռուդնյա-Կամենկա գյուղում բնակվում էր 30 մարդ։ Բնակավայրը զբաղեցնում է 0,356 կմ² տարածք։ Բնակչության խտությունը կազմում էր 84,27 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Նարոդիչի շրջանի բնակավայրեր Կատեգորիա:Ուկրաինայի գյուղեր
Վեվելսբուրգ
Պատմություն
Այսօր գոյություն ունեցող վեվելսբուրգի ամրոցը կառուցել է Պադերբորնի տիրակալ եպիսկոպոս Դիտրիխ ֆոն Ֆյուրստենբերգը (կառավարել է 1858-1618 թթ.), 1603-1609 թթ., Վերածննդի շրջանի ոճով։ 17-րդ դարի վերջում ամրոցը մեծապես տուժել է Երեսնամյա պատերազմի պատճառով, իսկ 1815 թվականին, կայծակի հարվածից հրկիզվել է հյուսիսային աշտարակը։ 1933 թվականի նոյեմբերի 3-ին ամրոց է այցելում Հիմլերը և որոշում այն դարձնել էսէսական սպաների դարբնոց։
Իրվա
Իրվա (Իրվա), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափից 174 կմ հեռավորության վրա։ Գետի երկարությունը կազմում է 2260 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կանտուեն
Կանտուեն (Cantoin), համայնք Ֆրանսիայի Օկսիտանիա մարզի Ավերոն գավառում ։
Բնակչությունը 2008 թվականի դրությամբ կազմում է 320 մարդ, բնակչության խտությունը` 7.55 մարդ/կմ²։ Բնակավայրը զբաղեցնում է 42.37 կմ² տարածք։
Աշխարհագրություն
Գտնվում է Փարիզ քաղաքից 490 կմ հարավ, Թուլուզ քաղաքից` 130 կմ հյուսիս-արևելք, Ռոդեզ քաղաքից` 19 կմ հյուսիս-արևմուտք։
Միտիլինի (քաղաք)
Միտիլինի, կամ Միտիլենա (Μυτιλήνη), քաղաք Հունաստանում։ Էգեյան ծովի Լեսբոս կղզու ամենամեծ քաղաքը՝ համանուն համայնքի վարչական կենտրոնը՝ Լեսբոսի ծայրամասային միավորը՝ Հյուսիսային Եգեյան կղզիների ծայրամասը։ Հույները Լեսբոս կղզին ավելի հաճախ նրա գլխավոր քաղաքի և նավահանգստի անունով անվանել են «Միտիլինի»։ Ծովի մակարդակից ունի 20 մ բարձրություն։ 2011 թվականի տվյալներով՝ բնակչությունը կազմել է 27 871 մարդ։
ավտոճանապարհը Միտիլինին կապում է Կալոնի քաղաքի հետ։ Միտիլինիից դեպի հարավ-արևմուտք գտնվում է Օդիսեաս Էլիտիսի անվան միջազգային օդանավակայանը։
Կանտուեն
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 196 աշխատունակ (15-64 տարեկան) բնակիչ, որոնցից ակտիվ էին 135-ը, իսկ ոչ ակտիվները` 61։ Ակտիվության ցուցանիշը կազմում է 68,9 %։ 135 աշխատունակ մարդկանցից աշխատել է 127 անձ (72 տղամարդ և 55 կին)։ Գործազուրկ են եղել 8 անձ (3 տղամարդ և 5 կին)։ 61 անաշխատունակներից 4-ը եղել են աշակերտներ կամ ուսանողներ, 37-ը` թոշակառուներ, իսկ 20-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ